Roxana Mînzatu, despre acuzațiile privind casa în care locuiește: „Doriți să îmi creați un profil. Vin dintr-o familie săracă”
Roxana Mînzatu, propunerea României pentru funcția de comisar european, a făcut mai multe precizări cu privire la locuința sa, în urma audierilor din Parlament, fiind vizată de o anchetă jurnalistică a SNOOP.RO. Publicația a arătat că Mînzatu locuiește într-o clădire monument istoric, care a fost extinsă fără autorizație. Social-democrata a susținut că acum locuința este intabulată și a fost declasată.